wickkiey/tamil-wikipedia-chunked huggingface dataset:
# முப்புளோரோசிலேன்

## தயாரிப்பு

குறைந்த வெப்பநிலை உயர்-வெற்றிட வடிகட்டுதல் மூலம் முப்புளோரோசிலேன் சுத்திகரிக்கப்பட்டு பிரிக்கப்பட்டுள்ளது. SbF<sub>3</sub> மற்றும் HSiCl<sub>3</sub> சேர்மங்களுக்கு இடையிலான வினையில் முப்புளோரோசிலேன் தயாரிக்கப்படுகிறது. 200-400 °செல்சியசு வெப்பநிலையில் HCl மற்றும் சிலிக்கான் இடையே செப்பு வினையூக்கிய வினையின் மூலமும் HSiCl<sub>3</sub> பெறப்படுகிறது. சிலிக்கானின் சில செதுக்கல் செயல்பாடுகளிலும் முப்புளோரோசிலேன் உருவாக்கம் பதிவாகியுள்ளது.
# முப்புளோரோசிலேன்

## பண்புகள்

முப்புளோரோசிலேனின் மின் இருமுனை திருப்புத்திறன் 1.26 டெபை ஆகும். சிலிக்கான்-புளோரின் பிணைப்பின் பிணைப்பு நீளம் 1.555 Å, Si-H பிணைப்பு நீளம் 1.55 Å, மற்றும் ∠FSiF பிணைப்புக் கோணம் 110° ஆகும்.
# தியோசாய் மலைகள்

**தியோசாய் மலைகள்** (*Deosai Mountains*) மேற்கு இமயமலையின் மலைத்தொடர்களில் ஒன்றாகும். இது 18,000 அடி (5,500 மீட்டர்) உயரத்தில், 120 மைல் (190 கி மீ) நீளம் கொண்டது. சுரு ஆறு தியோசாய் மலைகளையும், சன்ஸ்கார் மலைத்தொடரையும் பிரிக்கிறது.
# தியோசாய் மலைகள்

## அமைவிடம்

பாகிஸ்தான் ஆக்கிரமிப்பு கில்ஜித்-பல்டிஸ்தானில் பாயும் சிந்து ஆற்றுக்கு தென்கிழக்கில் அமைந்த இம்மலைத்தொடர், லடாக்கின் மேற்கு எல்லையை ஒட்டி, சனஸ்கார் மலைத்தொடருக்கு இணையாக அமைந்துள்ளது. லடாக்கின் கார்கில் மாவட்டத்தில் தியோசாய் மலைகளும், இமயமலையும் சந்திக்கும் இடமாக உள்ளது. தியோசாய் மலைகளுக்கு கிழக்கில் தியோசாய் மேட்டுநிலங்கள் உள்ளது. தியோசாய் மலைகளிலிருந்து உற்பத்தியாகும் ஆறு, சியுகோ ஆற்றுடன் கலக்கிறது.
# செரி உக்கிரசேனன்

**செரி உக்கிரசேனன்** (ஆங்கிலம்; இந்தோனேசியம்: *Sri Ugrasena;* என்பவர் பாலி இராச்சியத்தின் வர்மதேவ மரபு வழியில், இரண்டாம் அரசர் ஆவார். இவர் சக ஆண்டு: 837-864 அல்லது 915-942-ஆம் ஆண்டுகளுக்கு இடையில் ஆட்சி செய்தார். அவரின் அப்போதைய இராச்சியத்தின் தலைநகரம் சிங்கமண்டவா* (Singhamandawa)* என அறியப்படுகிறது.  
இவர் தம்முடைய மக்களின் பல்வேறு நடவடிக்கைகள் குறித்து பல கல்வெட்டுகளை வெளியிட்டார். அவற்றில் அரச நன்கொடை வழங்குதல், வரி ஒழுங்குமுறை, மத விழாக்கள் மற்றும் புனிதப் பயணம் மேற்கொள்பவர்களுக்கான பொது விடுதிகள் மற்றும் வழிபாட்டுத் தலங்கள் கட்டுதல் ஆகியவை அடங்கும்.  
இவரின் ஆட்சிக்காலம் கிழக்கு ஜாவாவில் ஈசான அரச மரபு வழி *(Isyana dynasty)* மன்னர் சிந்தோக்கின் *(Mpu Sindok)* ஆட்சிக் காலத்தை ஒட்டி உள்ளது.
# செரி உக்கிரசேனன்

## கல்வெட்டுகள்

பாலி இராச்சியம் தொடர்பான ஒன்பது கல்வெட்டுகளில் இவரின் பெயர் பதிவு செய்யப்பட்டுள்ளது.  
- செம்பிரான் கல்வெட்டு - *(Sembiran inscription)* *(Sembiran A I inscription)*
- பாபகான் கல்வெட்டு - *(Babahan I inscription)*
- சுரோகடான் கல்வெட்டு - *(Srokadan A inscription)*
- பெங்கோட்டான் கல்வெட்டு - *(Pengotan A I inscription)*
- பத்துனியா கல்வெட்டு - *(Batunya A I inscription)*
- தவுசா கல்வெட்டு - *(Dausa A inscription)*
- தவுசா பி கல்வெட்டு - *(Dausa B I inscriptions)*
- செராய் ஏ கல்வெட்டு - *(Serai A I inscription)*
- கோப்லேக் புரா பத்தூர் கல்வெட்டு - *(Goblek Pura Batur A inscription)*  
அனைத்துக் கல்வெட்டுகளும் பாலினிய பழைய மொழியில் எழுதப்பட்டுள்ளன.
# செரி உக்கிரசேனன்

## இறப்பு

அரசர் செரி உக்கிரசேனன், **ஆயர் மடம்** *(Air Madatu)* என்ற கோயிலில் அடக்கம் செய்யப்பட்டார். இதைப் பற்றி, அவருக்குப் பின் ஆட்சி செய்த மன்னர் தவநேந்திர வருமதேவன் வெளியிட்ட கல்வெட்டு கூறுகிறது.
# அரசு பட்டக் கல்லூரி, கலாகோட்

**அரசு பட்டக் கல்லூரி, கலாகோட்** (*Government Degree College Kalakote*) என்பது இந்திய ஒன்றியப் பிரதேசமான சம்மு காசுமீரில் உள்ள இரஜெளரி மாவட்டத்தின் கலாகோடை நகரில் அமைந்துள்ள ஓர் அரசுக் கல்லூரி ஆகும். இது சம்மு பல்கலைக்கழகத்துடன் இணைக்கப்பட்டு, புது தில்லி பல்கலைக்கழக மானியக் குழுவினால் அங்கீகரிக்கப்பட்டுள்ளது.
# அரசு பட்டக் கல்லூரி, கலாகோட்

## வரலாறு

சூன் 30,2011 அன்று, சம்மு காசுமீர் அரசு மாநிலத்தில் 22 புதிய பட்டப்படிப்பு கல்லூரிகளை அமைக்க ஒப்புதல் அளித்துள்ளது. மத்திய அரசின் நிதியுதவியுடன் கல்வி ரீதியாகப் பின்தங்கிய மாவட்டங்களில் மாதிரி பட்டப்படிப்பு கல்லூரிகளை நிறுவும் திட்டத்தின் கீழ் இந்தப் பட்டப்படிப்பு கல்லூரி நிறுவப்பட்டது.
# அரசு பட்டக் கல்லூரி, கலாகோட்

## கல்வி

இக்கல்லூரி பல்வேறு பாடங்களில் இளங்கலை, இளநிலை அறிவியல் பட்டங்களை வழங்குகிறது. கல்லூரியில் மொத்தம் 161 மாணவர்களும் 8 ஆசிரியர்களும் உள்ளனர். மாணவர்களுக்காகப் பல முகாம்கள், மாநாடுகள், விழிப்புணர்வு நிகழ்ச்சிகளும் ஏற்பாடு செய்யப்படுகின்றன.
# அரசு பட்டக் கல்லூரி, கலாகோட்

## வளாகம்

அரசுக் கல்லூரி கலாகோட்டின் பழைய வளாகம் கலாகோட் அரசு மேல்நிலைப் பள்ளி வளாகத்திற்குள் இருந்தது. மேலும் மூன்று அறைகளுடன் மட்டுமே செயல்பட்டு வந்தது. 2023ஆம் ஆண்டில், பழைய வளாகத்திலிருந்து சுமார் 2 கி. மீ. தொலைவில் உள்ள செயின்பூர் கிராமத்தில் புதிதாகக் கட்டப்பட்ட வளாகத்திற்கு வகுப்புகள் மாற்றப்பட்டன. புதிய வளாகத்தில் வகுப்பறைகள், நூலகம், கணினி ஆய்வகம், விளையாட்டு மற்றும் பிற செயல்பாடுகளுக்கான வசதிகளுடன் இரண்டு மாடிக் கட்டிடமாகும்.
# அனல் மின் நிலையம், கலாகோட்

**அனல் மின் நிலையம், கலாகோட்** (*Thermal Power Plant Kalakote*) என்பது வட இந்தியாவின் முதல் நிலக்கரி அனல் மின் நிலையம் ஆகும். இது இந்திய ஒன்றிய பிரதேசமான சம்மு காசுமீரில் உள்ள ரஜௌரி மாவட்டத்தின் கலாகோட் நகரில் அமைந்துள்ளது.
# அனல் மின் நிலையம், கலாகோட்

## வரலாறு

கலாகோட் மொக்லா, மெட்காம், சோக்கர் உள்ளிட்ட வட்டத்தின் பல்வேறு பகுதிகளில் நிலக்கரிச் சுரங்கங்களைக் கொண்ட நிலக்கரி நிறைந்த பகுதியாக இருந்தது. நிலக்கரி வளங்களைப் பயன்படுத்துவதற்காக, ஒன்றிய பிரதேச அரசாங்கத்தின் மின் மேம்பாட்டுத் துறை (அப்போது சம்மு காசுமீர் மாநிலம்) சக்தி முதலீட்டுத் துறையுடன் இணைந்து கலாகோட் சைர் (இப்போது கலாகோட் நகரம்) பகுதியில் ஒரு மின் நிலையத்தைத் திறக்க முடிவு செய்தது. 1963 மே 23 அன்று, பக்சி குலாம் மொகமது மின் நிலையத்தின் முதல் அடிக்கல்லினை நாட்டினார். 1964ஆம் ஆண்டில் மின் நிலையம் தொடங்கப்பட்டவுடன், பல கடைகள், உணவகங்கள், திரையரங்குகள், குடியிருப்புகள் தோன்றின.
# அனல் மின் நிலையம், கலாகோட்

## செயல்பாடு

கலாகோட் அனல் மின் நிலையம் நவம்பர் 1,1968 முதல் சோதனை அடிப்படையில் தொடங்கப்பட்டது. 1987இல் 3வது நிலை முறையாக நிறுவப்பட்ட பிறகு, ஆலை செயல்படுவதை நிறுத்தியது. கலாகோட் நிலக்கரிச் சுரங்கங்களின் நிலக்கரி தடிமன் மேல் நிலக்கரியில் 0.15 மீட்டர் முதல் 0.75 மீட்டர் வரையிலும், குறைந்த நிலக்கரியிலும் 50 சதவீதம் சாம்பல் உள்ளடக்கத்துடன் 0.50 மீட்டர் முதல் 1.5 மீட்டர் வரையிலும் உள்ளது. இங்குக் கிடைக்கும் நிலக்கரி ஒரே மாதிரியாகவோ, சாம்பல் உள்ளடக்கம், மடிப்பு தடிமன் ஆகியவற்றின் அடிப்படையில் தேவையான தரத்திலோ இல்லை. இந்தக் காரணங்களால் ஆலையினை 1989-இல் மூட முடிவு செய்யப்பட்டது.
# அனல் மின் நிலையம், கலாகோட்

## மூடப்பட்ட பிறகு

கலாகோட் நகரின் வளர்ச்சியில் ஆலை முக்கியப் பங்கு வகித்தது. பணிநீக்கம் செய்யப்பட்ட பிறகும் கூட, ஆலைத் தொழிலாளர்களில் சுமார் 250 பேரின் சம்பளத்திற்காக அரசாங்கம் ஒவ்வொரு ஆண்டும் 11 லட்சம் ரூபாயைச் செலவிடுகிறது. ஆலை மூடப்பட்ட பிறகு, ஆலையிலிருந்து இரும்பும் இயந்திரப் பாகங்களும் பல முறை திருடப்பட்டதாகச் செய்திகள் வந்துள்ளன.
# சேவா-II

**சேவா-II** (*Sewa-II*) என்பது இந்தியாவின் சம்மு காசுமீர் மாநிலத்தின் கத்துவா மாவட்டத்தில் இமயமலைப் பகுதியில் அமைந்துள்ள ஒரு நீர்மின் நிலையமாகும். இது ராவி ஆற்றின் துணை ஆறான சேவா ஆற்றின் மீது என். எச். பி. சி. நிறுவனத்தால் கட்டப்பட்டுள்ளது. 2010ஆம் ஆண்டில் தொடங்கப்பட்ட இது 120 மெகாவாட் திறன் கொண்ட ஒரு மேற்பரப்பு மின் நிலையமாகும். இதில் தலா 40 மெகாவாட்டின் மூன்று பெல்டன் சக்கர அலகுகள் உள்ளன. இவை சேவா II நீர்த்தேக்கத்திலிருந்து 10 கி.மீ. தலை சுரங்கப்பாதை வழியாக நீரைப் பெறுகின்றன. இது அதிகபட்சமாக 599 மீ நீர் மின் திறனை வழங்குகிறது. சேவா II அணை 53 மீட்டர் உயரமுடையது. இந்த மின் நிலையம் ஆண்டுதோறும் 534 கிலோவாட்/மணி மின் திறனை 90% நம்பகமான உற்பத்தி செய்கிறது. இத்திட்டத்தின் பயனாளி மாநிலங்களாக சம்மு காசுமீர், பஞ்சாப், அரியானா, உத்தரப் பிரதேசம், உத்தராகண்டு, தில்லி, இராசத்தான், ஒன்றியப் பிரதேசமான சண்டிகர் உள்ளன.
# பெருநிறுவன சமூகப் பொறுப்பு

**பெருநிறுவன சமூகப் பொறுப்பு** (*Corporate Social Responsibility* சுருக்கமாக:**CSR**) என்பது, ஒரு பெரு வணிகம் தன்னைச் சுற்றியுள்ள சமூகத்திற்கு ஒரு பொறுப்பைக் கொண்டுள்ளது என்பதைக் குறிக்கிறது. பெருநிறுவனங்கள் தங்களது வளர்ச்சிக்குத் தேவையான மனித வளங்களையும், இயற்கை வளங்களையும் இந்த சமுதாயத்திலிருந்தும், இயற்கை வளங்களிலிருந்துதான் எடுத்துக் கொள்கிறது. அதற்கு பிரதிபலனாக சமுதாயத்துக்கு திருப்பிச் செலுத்தும் நடவடிக்கைதான் சமூகப் பொறுப்பு என்பதாகும். பாரம்பரியமாக பெருநிறுவனங்களின் சமூகப் பொறுப்பை நான்கு வகைகளாகப் பிரிக்கப்படுகிறது: அவைகள் சுற்றுச்சூழல் பொறுப்பு, கொடைத்தன்மை, நெறிமுறை மற்றும் பொருளாதாரப் பொறுப்புஆகும்.
# பெருநிறுவன சமூகப் பொறுப்பு

## பெருநிறுவனங்களின் சமூகப் பொறுப்புகள்

### சுற்றுச்சூழல் பொறுப்பு

சுற்றுச்சூழல் பொறுப்பு என்பது நிறுவனங்கள் முடிந்தவரை சுற்றுச்சூழலுக்கு உகந்த முறையில் நடந்து கொள்ள வேண்டும் என்ற நம்பிக்கையாகும். சில நிறுவனங்கள் இதுபோன்ற முயற்சிகளைக் குறிக்க "சுற்றுச்சூழல் மேலாண்மை" என்ற சொல்லைப் பயன்படுத்துகின்றன.சுற்றுச்சூழல் பொறுப்பை ஏற்றுக்கொள்ள விரும்பும் நிறுவனங்கள் பல வழிகளில் அவ்வாறு செய்யலாம்:
- சுற்றுச்சூழலுக்கு தீங்கு விளைவிக்கும் நடைமுறைகளைக் குறைத்தல்: மாசுபாடு, பசுமை இல்ல வாயு வெளியேற்றத்தைக் குறைத்தல், ஒற்றைப் பயன்பாட்டு நெகிழிகளின் பயன்பாட்டை குறைத்தல், நீர் நுகர்வு மற்றும் பொதுக் கழிவு மேலாண்மையைப் பின்பற்றுதல்.
- ஆற்றல் நுகர்வு ஒழுங்குபடுத்துதல்: புதுப்பிக்கத்தக்கவை, நிலையான வளங்கள் மற்றும் மறுசுழற்சி செய்யப்பட்ட அல்லது பகுதியளவு மறுசுழற்சி செய்யப்பட்ட பொருட்களின் மீதான நம்பிக்கையை அதிகரித்தல்
- எதிர்மறை சுற்றுச்சூழல் தாக்கத்தை ஈடுசெய்தல்: மரங்களை நடுதல், சுற்றுச்சூழல் ஆராய்ச்சிக்கு நிதியளித்தல் மற்றும் தொடர்புடைய காரணங்களுக்கு நன்கொடை அளித்தல்
# பெருநிறுவன சமூகப் பொறுப்பு

## பெருநிறுவனங்களின் சமூகப் பொறுப்புகள்

### நெறிமுறை பொறுப்பு

நெறிமுறை பொறுப்பு என்பது ஒரு நிறுவனம் நியாயமான மற்றும் நெறிமுறை முறையில் செயல்படுவதை உறுதி செய்வதில் அக்கறை கொள்தல். நெறிமுறை பொறுப்பை ஏற்றுக்கொள்ளும் நிறுவனங்கள், தலைமை, முதலீட்டாளர்கள், ஊழியர்கள், விநியோகஸ்தர்கள் மற்றும் வாடிக்கையாளர்கள் உட்பட அனைவரையும் நியாயமாக நடத்துவதன் மூலம் நெறிமுறை நடத்தையை கடைப்பிடிப்பதை நோக்கமாகக் கொண்டுள்ளது.  
நிறுவனங்கள் வெவ்வேறு வழிகளில் நெறிமுறை பொறுப்பை ஏற்றுக்கொள்ளலாம். உதாரணமாக, ஒரு நிறுவனம் மாநில அல்லது மத்திய அரசாங்கத்தால் கட்டளையிடப்பட்ட ஊதியமானது, "வாழத்தக்க ஊதியம்" ஆக இல்லாவிட்டால், அதிகமான குறைந்தபட்ச ஊதியத்தை நிர்ணயிக்கலாம். .
இதனால் பல நிறுவனங்கள் கொத்தடிமை அல்லது குழந்தைத் தொழிலாளர் மூலம் உற்பத்தியான பொருட்களை வாங்குவதில்லை என்பதை உறுதி செய்வதற்கான செயல்முறைகளைக் கொண்டுள்ளது.
# பெருநிறுவன சமூகப் பொறுப்பு

## பெருநிறுவனங்களின் சமூகப் பொறுப்புகள்

### மனிதநேயப் பொறுப்பு

மனிதநேயப் பொறுப்பு என்பது உலகத்தையும் சமூகத்தையும் ஒரு சிறந்த இடமாக மாற்றுவதற்கான ஒரு வணிகத்தின் நோக்கத்தைக் குறிக்கிறது.
நெறிமுறை மற்றும் சுற்றுச்சூழலுக்கு ஏற்றவாறு செயல்படுவதோடு மட்டுமல்லாமல், மனிதநேயப் பொறுப்புடன் இயங்கும் நிறுவனங்கள் பெரும்பாலும் தங்கள் வருவாயில் ஒரு பகுதியை மனிதநேயத்திற்காக செலவிடுகிறது. . பல பெருநிறுவனங்கள் தங்கள் பணிகளுடன் ஒத்துப்போகும் தொண்டு நிறுவனங்கள் மற்றும் இலாப நோக்கற்ற நிறுவனங்களுக்கு நன்கொடை அளிக்கும் அதே வேளையில், மற்றவை தங்கள் வணிகத்துடன் நேரடியாக தொடர்பில்லாத தகுதியான காரணங்களுக்காக நன்கொடை அளிக்கின்றன. மற்றவர்கள் தங்கள் சொந்த தொண்டு அறக்கட்டளை அல்லது அமைப்பை உருவாக்கி, சமூகத்தில் நேர்மறையான தாக்கத்தை ஏற்படுத்துகிறார்கள்.
# பெருநிறுவன சமூகப் பொறுப்பு

## பெருநிறுவனங்களின் சமூகப் பொறுப்புகள்

### பொருளாதாரப் பொறுப்பு

பொருளாதாரப் பொறுப்பு என்பது ஒரு பெருநிறுவனம் அதன் அனைத்து நிதி முடிவுகளையும் நன்மை செய்வதற்கான உறுதிப்பாட்டில் இயங்கும் நடைமுறையாகும். நிறுவனத்தின் லாபத்தை அதிகரிப்பது மட்டுமல்ல, வணிக நடவடிக்கைகள் சுற்றுச்சூழல், மக்கள் மற்றும் சமூகத்தில் நேர்மறையான தாக்கத்தை ஏற்படுத்துவதை உறுதி செய்வதும் ஆகும்.
# பெருநிறுவன சமூகப் பொறுப்பு

## இந்தியாவில் பெருநிறுவன சமூகப் பொறுப்பு

இந்தியாவில் பெருநிறுவனங்களின் சமூகப் பொறுப்பு நடவடிக்கைளை பெருநிறுவன விவகாரங்கள் துறை அமைச்சகம் கண்காணிக்கிறது. சமூகத்தையும், பெருநிறுவனங்களையும் இணைக்கும் பாலமாக சமூகப் பொறுப்புத் திட்டம் செயல்பட்டு வருகிறது.  
1 ஏப்ரல் 2014 அன்று நடைமுறைப்படுத்த 2013 இந்தியக் கம்பெனிகள் சட்டத்தின்படி ரூபாய்.5,00 கோடி நிகர மதிப்புகொண்ட நிறுவனங்கள் அல்லது ரூபாய் .1,000 கோடி வர்த்தகம் செய்யும் நிறுவனங்கள் அல்லது ரூபாய் .5 கோடியை நிகர லாபமாக ஈட்டியிருக்கும் நிறுவனங்கள், தங்களது முந்தைய 3 ஆண்டுகள் லாபத்தின் சராசரியில் 2% தொகையை சமூகப் பொறுப்பு நடவடிக்கைகளுக்கு செலவு செய்ய வேண்டும்.  
சமூக பங்களிப்புக்காக ஒதுக்கப்படும் நிதியை நிறுவனங்கள் நேரடியாக செலவு செய்யலாம் அல்லது தங்களது சொந்த அறக்கட்டளை மூலமாகவும், லாப நோக்கமற்ற சேவை நிறுவனங்கள் மூலமாகவும் செலவு செய்யலாம். இச்சட்டத்தின் கீழ் வறுமை, பட்டினி, ஊட்டச்சத்து குறைபாடு ஆகியவற்றை ஒழித்தல், சுகாதாரம், கல்வி & வேலைவாய்ப்பு மற்றும் ஆராய்ச்சியை மேம்படுத்தல், சுற்றுச்சூழலை காத்தல், பாலின சமத்துவம் மற்றும் பாதிக்கப்படக்கூடிய குழுக்களுக்கு ஆதரவு அளித்தல், சுகாதாரத்தை மேம்படுத்துதல், தேசிய பாரம்பரியம் மற்றும் கலாச்சாரத்தை காத்தல், கிராமப்புற, தேசிய அளவில் அங்கீகரிக்கப்பட்ட, பாராலிம்பிக் மற்றும் ஒலிம்பிக் விளையாட்டுகளின் பயிற்சி மற்றும் ஊக்குவித்தல்,.பேரிடர் மேலாண்மைக்கு நிதி உதவி செய்தல், தூய்மை இந்தியா இயக்கம் மற்றும் பாதுகாப்பான குடிநீர் திட்டத்திற்கு உதவலாம்.
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு/நிகழ்ச்சி நிரல்

## நேரடிப் பயிற்சி

- பயிலரங்கம் நடைபெறும் இடம்: *இறுதியாகவில்லை*
- நாட்கள்: *இறுதியாகவில்லை*
- நேரம்: காலை 9.30 மணி முதல் மாலை 4.30 மணி வரை
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு/நிகழ்ச்சி நிரல்

## இணையவழிப் பயிற்சி

| பயிற்சித் தலைப்பு | நாள், நேரம் | பயிற்சியாளர் | குறிப்பு |  |
| --- | --- | --- | --- | --- |
| விக்கிப்பீடியா பங்களிப்புகள் குறித்தான கலந்துரையாடல் | *இறுதியாகவில்லை* | அனைவரும் |  |  |
| பொதுவகம் | *இறுதியாகவில்லை* | மகாலிங்கம் இரெத்தினவேலு |  |  |
| விக்சனரி | *இறுதியாகவில்லை* | மா. செல்வசிவகுருநாதன் |  |  |
| விக்கிமூலம் | *இறுதியாகவில்லை* | பாலசுப்ரமணியன் |  |  |
| பொதுவகம், விக்சனரி, விக்கிமூலம் பங்களிப்புகள் குறித்தான கலந்துரையாடல் | *இறுதியாகவில்லை* | மகாலிங்கம் இரெத்தினவேலு,
மா. செல்வசிவகுருநாதன் ,
பாலசுப்ரமணியன் |  |  |
| விக்கித்தரவு | *இறுதியாகவில்லை* | சிவகோசரன் |  |  |
| நிறைவு அமர்வு | *இறுதியாகவில்லை* | அனைவரும் | மாணவர் பின்னூட்டம், பொதுவான ஆலோசனை, நன்றியுரை | } |
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2025 - நடைபெறாத நிகழ்வு/இலக்குகள்

1. விக்கிப்பீடியா விதிமுறைகளுக்கேற்ப ஐந்து புதிய கட்டுரைகளைக் குறைந்தது 150 சொற்கள் கொண்டு எழுத வேண்டும். விக்கிப்பீடியாவில் குறைந்தது ஐம்பது தொகுப்புகள் செய்ய வேண்டும்.
1. பொதுவகத்தில் குறைந்தது ஐந்து பல்லூடகக்கோப்புகளைப் பதிவேற்ற வேண்டும்.
1. விக்சனரியில் குறைந்தது ஐந்து புதுச் சொற்களை உருவாக்கியும், இருபது சொற்களை மேம்படுத்தவும் வேண்டும்.
1. விக்கிமூலத்தில் குறைந்தது இருபது பக்கங்கள் மெய்ப்புப்பார்க்க வேண்டும்.
1. விக்கித் தரவில் குறைந்தது நூறு தொகுப்புகள் செய்ய வேண்டும்.
1. 60 நாட்களுக்குள் இலக்குகளை அடைபவர்களுக்கு சான்றிதழ் வழங்கப்படும். தவிர்க்க இயலாத காரணங்களால் இலக்கினை அடைய இயலவில்லை எனில், கூடுதலான நாட்களை எடுத்துக்கொள்ள வேண்டுகோள் வைக்கலாம். இலக்கினை எட்டிய பிறகு சான்றிதழ் வழங்கப்படும்.
# ஊரி அணை

**ஊரி அணை** (*Uri Dam*) என்பது இந்தியாவில் சம்மு காசுமீரின் பாரமுல்லா மாவட்டத்தில் உள்ள ஊரி அருகே சீலம் ஆற்றில் உள்ள 480 மெகாவாட் நீர்மின் நிலையமாகும். இது இந்தியாவிற்கும் பாக்கித்தானுக்கும் இடையிலான எல்லையான கட்டுப்பாட்டுக் கோட்டிற்கு மிக அருகில் அமைந்துள்ளது. இந்த நிலையம் பெரும்பாலும் 10 கிமீ சுரங்கப்பாதையுடன் ஒரு மலையின் கீழ் கட்டப்பட்டுள்ளது. சிந்து நதி நீர் ஒப்பந்தம் சீலம் ஆற்றை ஒழுங்குபடுத்துவதற்கான பிரத்தியேக உரிமையை பாக்கிதானுக்கு வழங்குவதால், இது ஒரு பெரிய அணை இல்லாமல் தடுப்பணை வகையாகும். சூலை 4,2014 அன்று ஊரி I-இன் கீழ்நோக்கி அமைந்துள்ள 240 மெகாவாட் ஊரி-II மின் திட்டம் தொடங்கப்பட்டது.
# ஊரி அணை

## கட்டுமானம்

ஊரி அணை திட்டம் 1989 அக்டோபரில் தேசிய நீர்மின் கழகத்தால் சுவீடன் சுகான்சுகா தலைமையிலான *ஊரி குடிமையியல்* என்ற ஐரோப்பியக் கூட்டமைப்புக்கு வழங்கப்பட்டது. இதில் சுவீடன் என். சி. சியும் ஏசியா பிரவுன் பொவரியும், இங்கிலாந்து குவேர்னர் போவிங் ஆகியவை அடங்கும். இதற்கு சுவிடன், இங்கிலாந்து அரசாங்கங்கள் ஓரளவு நிதியளித்தன. இதன் கட்டுமானப் பணியாளர்களில் சுமார் 200 பேர் வெளிநாட்டினரும் 4,000 பேர் இந்தியர்களும் ஆவர். இவர்களில் பலர் உள்ளூர்ப் பகுதிகளைச் சேர்ந்தவர்கள். இத்திட்டக் கட்டுமானப் பணி எல்லையைத் தாண்டிய தாக்குதல், சராரி சரீப் எரிப்பு, அசுரத்பால் ஆலய முற்றுகை தொடர்பான அமைதியின்மை ஆகியவற்றுடன் சேர்ந்து 18 மாதத் தாமதத்திற்குப் பின் நிறைவுற்றது.  
இத்திட்டத்திற்குச் சுமார் ரூ. 33 பில்லியன் (சுமார் 450 மில்லியன் யூரோ அல்லது 660 மில்லியன் அமெரிக்க டாலர்) செலவிடப்பட்டது. இதன் பணிகள் 1997-இல் நிறைவடைந்தது.
# ஊரி அணை

## செயல்பாடு

ஊர் மின் நிலையம் என். எச். பி. சி. யால் இயக்கப்படுகிறது. ஊரி-II என்ற 250 மெகாவாட் திறன் கொண்ட ஆலையை விரிவுபடுத்துவதற்கான திட்டங்கள் 1998-இல் அறிவிக்கப்பட்டன. இது சிந்து ஆற்று நீர் ஒப்பந்தத்தை மீறுவதாக பாக்கித்தான் அரசு கூறியுள்ளது. சூலை 4,2014 அன்று ஊரி I-இன் கீழ்ப்பகுதியில் அமைந்துள்ள 240 மெகாவாட் ஊரி-II மின் திட்டம் தொடங்கப்பட்டது.
# மாதிரிப் பள்ளித் திட்டம் (இந்திய அரசு)

**மாதிரிப் பள்ளித் திட்டம் (இந்திய அரசு)**, இந்தியக் கல்வி அமைச்சகத்தின் கீழ் பொது-தனியார் கூட்டு முயற்சியின் கீழ் இந்தியாவில் 6,000 மாதிரிப் பள்ளிகளை நிறுவ இந்திய அரசு முடிவு செய்துள்ளது. இப்பள்ளிகள் இந்தியாவின் ஒவ்வொரு ஊராட்சி ஒன்றியங்களில் நிறுவப்பட உள்ளது. திறன்மிகு கிராமப்புற குழந்தைகளுக்கு இம்மாதிரிப் பள்ளிகள் அதிக ஊக்கம் அளிக்கக்கூடியதாக இருக்கும். இத்திட்டத்திற்கு மாநில அரசுகள் தேவையான நிலம் ஒதுக்கும். இந்திய அரசும், தனியார் நிறுவனங்களும் நிதி வழங்கும். ஒரு சட்டமன்றத் தொகுதிக்கு, ஒரு மாதிரிப் பள்ளி வீதம் அமைக்கப்பட உள்ளது. இம்மாதிரிப் பள்ளியானது கேந்திரிய வித்யாலயா போன்ற குறைந்த பட்சக் கட்டமைப்பைக் கொண்டிருக்கும். மாணவர்-ஆசிரியர் விகிதம், தகவல் தொழில்நுட்பத்தின் பயன்பாடுகள், முழுமையான கல்விச் சூழல், பொருத்தமான பாடத்திட்டம், வாரியத் தேர்வுகளில் செயல்திறன் ஆகியவற்றுக்கு முக்கியத்துவம் தரப்படும்.பெருநிறுவன சமூகப் பொறுப்பு நிதி இத்திட்டத்திற்கு செலவிடப்படும். தமிழ்நாடு தவிர பி|ற மாநிலங்களில் இத்திட்டத்தின் கீழ் மாதிரி பள்ளிகள் நிறுவப்பட்டு வருகிறது. ஆனால் தமிழ்நாடு அரசு இத்திட்டதிற்கு பதிலாக தில்லி அரசு நடத்தும் பள்ளிகள் போன்று தமிழ்நாட்டில் முன்மாதிரிப் பள்ளிகள் நிறுவப்படும் என்று அறிவித்துள்ளது.
# மாதிரிப் பள்ளித் திட்டம் (இந்திய அரசு)

## திட்டத்தின் நோக்கம்

- மாதிரிப் பள்ளிகள் திட்டத்தின் மூலம் மக்களவைத் தொகுதி அளவில் உயர்தர பள்ளிக் கல்வியை வழங்குதல்.
- இப்பள்ளிகள் மாணவர்களின் முழுமையான வளர்ச்சியே இலக்காக கொண்டிருக்கும்.
- பொது-தனியார் திட்டத்தின் கீழ் நிறுவப்படவுள்ள மாதிரிப் பள்ளிகளின் காரணங்கள்:
1. தனியார் கூட்டாளிகள் பள்ளியின் மூலதனச் செலவினங்களுக்கு பங்களிப்பதன் மூலம் அதிக எண்ணிக்கையிலான பள்ளிகளை அமைத்தல்
1. தரமான கல்வியை வழங்குவதை சாத்தியமாக்கும்
1. நீண்டகால ஒப்பந்தத்தின் பின்னணியில் தனியார் துறை செயல்திறன், வாழ்க்கைச் சுழற்சி செலவுகளை மேம்படுத்தவும், பள்ளி உள்கட்டமைப்பு உட்பட கல்வியின் தரத்தை மேம்படுத்தவும் எதிர்பார்க்கப்படுகிறது.
- சட்டப்பூர்வமாக தகுதியுள்ள தனியார் நிறுவனத்தால் மாதிரிப் பள்ளியின் உள்கட்டமைப்பு நிறுவப்படும். இந்த தனியார் நிறுவனம் ஒரு அறக்கட்டளை அல்லது ஒரு சங்கம் அல்லது இலாப நோக்கற்ற நிறுவனமாக இருக்கலாம். இதன் தொடர்ச்சியான செலவுக்கு இந்திய அரசு பங்களிக்கும்.
# மாதிரிப் பள்ளித் திட்டம் (இந்திய அரசு)

## இத்திட்டத்தின் பயன்கள்

- புதிய மாதிரிப் பள்ளிகள் நிறுவுதல் அல்லது ஏற்கனவே உள்ள பள்ளிகளை மாதிரிப் பள்ளிகளாக மாற்றுதல்.
- கற்பித்தலுடன் விளையாட்டு, பொழுதுபோக்கு மற்றும் வெளிப்புற நடவடிக்கைகளுக்கு வாய்ப்புகள் இருக்கும்.
- மாதிரிப் பள்ளிகளில் விளையாட்டுத் திடல், தோட்டங்கள், கருத்தரங்கம் போன்ற வசதிகள் வழங்கப்படும். * மாணவர்கள் மற்றும் ஆசிரியர்களுக்கான நூல்கள் மற்றும் செய்தித்தாள்களுடன் கூடிய நூலகம் அமைக்கப்படும். வழங்கப்படும்.
- இப்பள்ளிகளில் தகவல் தொழில்நுட்பம் தொடர்பான உட்கட்டமைப்பு, இணைய இணைப்புகள் மற்றும் முழுநேர கணினி ஆசிரியர்கள் இருப்பர். அறிவியல், கணிதம் மற்றும் ஆங்கிலம் கற்பிப்பதில் சிறப்பு கவனம் செலுத்தப்படும்.
- இப்பள்ளிகளில் வழக்கமான பாடம் சார்ந்த ஆசிரியர்களைத் தவிர கலை மற்றும் இசை ஆசிரியர்களும் நியமிக்கப்படுவார்கள். மேலும் மாணவர்களுக்கு இந்தியப் பாரம்பரியம், கலை மற்றும் கைவினைப்பொருட்கள் தயாரிப்பு பயிற்சி வழங்கப்படும்.
- ஆசிரியர் மாணவர் விகிதம் 1:25 என்ற அளவில் இருக்கும். ஒரு வகுப்பறை குறைந்தபட்சம் 30 மாணவர்களுடன், விசாலமானதாக இருக்கும். வகுப்பறை-மாணவர் விகிதம் 1:40ஐ விட அதிகமாக இருக்காது.
- 2005 தேசியப் பாடத் திட்டம் மற்றும் அதன் அடுத்தடுத்த பதிப்புகளைப் பின்பற்றும். அதே நேரத்தில், பாடத்திட்டம் உள்ளூர் கலாச்சாரம் மற்றும் சூழலை வெளிப்படுத்தும் வகையில் அமையும். மேலும் பயன்பாட்டு அடிப்படையில் கற்றல் இருக்கும்.
- பள்ளி பாடத்திட்டத்தில் தலைமைத்துவ குணங்கள், குழு மனப்பான்மை, பங்கேற்பு திறன்கள், மென் திறன்களின் வளர்ச்சி மற்றும் நிஜ வாழ்க்கை சூழ்நிலைகளை கையாளும் திறன் ஆகியவற்றை வளர்க்கும் விதத்தில் இருக்கும்.
- இந்தப் பள்ளிகளில் சுகாதாரக் கல்வி மற்றும் சுகாதாரப் பரிசோதனை அறிமுகப்படுத்தப்படும்.
- இந்தப் பள்ளிகளில் மாற்றுத்திறனாளி குழந்தைகளுக்கு வசதிகள் இருக்கும், மேலும் சிறப்பு ஆசிரியர்கள் இருப்பர்.
- களப் பயணங்கள் மற்றும் கல்விச் சுற்றுலாக்கள் பாடத்திட்டத்தின் ஒருங்கிணைந்த பகுதியாக இருக்கும்.
- மாணவர்களின் கல்வி, உணர்ச்சி மற்றும் நடத்தைத் தேவைகளை நிவர்த்தி செய்ய ஒவ்வொரு பள்ளியிலும் ஒரு ஆலோசகர் இருப்பர்.
- மாணவர்கள் மத்தியில் தேசியத்தின் மதிப்பைப் புகுத்தவும், ஒழுக்கமான வாழ்க்கை முறையைக் கடைப்பிடிக்கும் வகையில் தேசிய மாணவர் படை பயிற்சியை பள்ளிகள் வழங்கும்.
- மாணவர் சேர்க்கை தன்னாட்சி தேர்வுத் தேர்வு மூலம் நடைபெறும்.
- மாநில அரசுகளுடன் கலந்தாலோசித்து உருவாக்கப்படும் ஒரு தன்னாட்சி செயல்முறையின் மூலம் முதல்வர்கள் மற்றும் ஆசிரியர்களைத் தேர்ந்தெடுக்கப்படுவர்.
# மாதிரிப் பள்ளித் திட்டம் (இந்திய அரசு)

## இதனையும் காண்க

- நடுவண் இடைநிலைக் கல்வி வாரியம்
- கேந்திரிய வித்யாலயா
- ஜவஹர் நவோதயா வித்தியாலயம்
- பெருநிறுவன சமூகப் பொறுப்பு
# மெட்ராஸ்காரன்

**மெட்ராஸ்காரன்** (*Madraskaaran*) என்பது வாலி மோகன் தாஸ் இயக்கத்தில் எஸ். ஆர் புரொடக்ஷன்ஸ் பதாகையின் கீழ் பி. ஜெகதீஷ் தயாரிப்பில் 2025இல் வெளிவந்த தமிழ் மொழி அதிரடி திரைப்படமாகும். இத்திரைப்படத்தில் ஷேன் நிகாம், கலையரசன், நிகாரிகா கொனிதேலா மற்றும் ஐஸ்வர்யா தத்தா ஆகியோர் நடித்துள்ளனர்.  
மெட்ராஸ்காரன் திரைப்படம் 10 ஜனவரி 2025 அன்று திரையரங்குகளில் வெளியிடப்பட்டது. விமர்சகர்களிடமிருந்து கலவையான விமர்சனத்தை எதிர்கொண்டது. மேலும் திரையரங்க வசூலில் வணிக ரீதியாக தோல்வியடைந்தது.
# மெட்ராஸ்காரன்

## கதை

பொறியாளராக இருந்து விவசாயியாக மாறிய சத்யா என்ற சத்யமூர்த்தி, கோவில்பட்டியில் தனது தந்தை மற்றும் தனது மனைவி மீராவுடன் வசிக்கிறார். அடையாளம் தெரியாத தாக்குதல்காரர்களால் அவர் தாக்கப்படும்போது விஷயங்கள் ஒரு திருப்பத்தை ஏற்படுத்துகின்றன. தனது எதிரியான சிங்கம் தன்னைக் கொல்ல சிலரை அனுப்பியிருப்பதை அவர் உணர்கிறார். சிங்கம் ஏன் அவரைக் கொல்ல விரும்புகிறார். சத்யா எப்படி தனது குடும்பத்தை சிங்கத்திடமிருந்து பாதுகாப்பார் என்பது கதையாக அமைகிறது.
# மெட்ராஸ்காரன்

## தயாரிப்பு

இத்திரைப்படத்தை *எஸ். ஆர் புரொடக்ஷன்ஸ்* பதாகையின் கீழ் பி. ஜெகதீஷ் தயாரித்துள்ளார். படத்திற்கு சாம் சி. எஸ். இசையமைக்க, பிரசன்னா எஸ் குமார் ஒளிப்பதிவு மற்றும் ஆர் வசந்தகுமார் படத்தொகுப்பை மேற்கொண்டுள்ளனர். இந்த படம் மூலம் ஷேன் நிகாம் தமிழில் முன்னணி நடிகராக அறிமுகமாகிறார். கலையரசன் மற்றும் நிகாரிகா கொனிதேலா ஆகியோர் உடன் நடித்திருந்தனர்.  
முதன்மை புகைப்படம் எடுக்கும் பணி பிப்ரவரி 2024 இல் தொடங்கியது. முழு படப்பிடிப்பும் ஜூன் 2024 இல் நிறைவடைந்தது.
# மெட்ராஸ்காரன்

## இசை

படத்துக்கு சாம் சி. எஸ் இசையமைத்துள்ளார். முதல் தனிப்பாடலான "தாய் தக்க கல்யாணம்" 18 செப்டம்பர் 2024 அன்று வெளியிடப்பட்டது. இரண்டாவது தனிப்பாடலான "காதல் சடுகுடு", ஏ. ஆர். ரகுமான் இசையில் மணிரத்னம் இயக்கத்தில் வெளியான அலைபாயுதே (2000) என்ற படத்தில் இடம்பெற்ற காதல் சடுகுடு பாடலின் மறு பதிப்பாகும். பாடல் 7 டிசம்பர் 2024 அன்று வெளியிடப்பட்டது. வெளியீட்டிற்கு முந்தைய இசை வெளியீட்டு நிகழ்வு 2025 ஜனவரி 6 அன்று சென்னை சத்யம் திரையரங்கில் நடைபெற்றது.
# மெட்ராஸ்காரன்

## வெளியீடு

மெட்ராஸ்காரன் திரைப்படம் பொங்கல் வார இறுதியில் 2025 ஜனவரி 10 அன்று திரையரங்குகளில் வெளியிடப்பட்டது. இத்திரைப்படம் மத்திய திரைப்பட சான்றிதழ் வாரியத்தால் யு/ஏ சான்றிதழ் பெற்றுள்ளது.
# தேசிய நெடுஞ்சாலை 520 (இந்தியா)

**தேசிய நெடுஞ்சாலை 520** (**தே. நெ. 520**)(*National Highway 520 (India)*) இந்தியத் தேசிய நெடுஞ்சாலை ஆகும். இந்த நெடுஞ்சாலை முற்றிலும் ஒடிசாவில் பயணிக்கின்றது. இந்தச் சாலை 2002ஆம் ஆண்டில் தே. நெ. 215 என எண்ணிடப்பட்டது. ஆரம்பத்தில் இந்த நெடுஞ்சாலை தே. நெ 215-இன் ஒரு பகுதியாக இருந்தது.  
இச்சாலை 348 கி. மீ. நீளமுள்ளதாக இருந்தது. இந்த நெடுஞ்சாலை ரிமுலி-ராஜமுண்டா-பர்கோட் சாலை என்றும் அழைக்கப்படுகிறது. ரிமுலி-ராஜமுண்டா சாலைப் பகுதி 105 கிலோமீட்டர் (65 மைல்) நீளமுடையது. இது இப்போது **தே. நெ. 520** ஆகவும், ராஜமுண்டா-பர்கோட் நீளம் தே. நெ.143 ஆகவும் உள்ளது. தேசிய நெடுஞ்சாலை 143 இப்போது ராஞ்சி-ரூர்கேலா-பர்கோட் நெடுஞ்சாலையாக உள்ளது.  
இந்த நெடுஞ்சாலையை இந்தியத் தேசிய நெடுஞ்சாலை ஆணையம் பராமரிக்கிறது. தேசிய நெடுஞ்சாலை 215 அல்லது (தே. நெ. 215) என்பது பனிகோயிலியை ராஜமுந்தா நகரத்துடன் இணைக்கும் ஒரு தேசிய நெடுஞ்சாலை ஆகும்.  
தேசிய நெடுஞ்சாலை 215 பனிகோயிலி-கியோஞ்சர்-ராஜமுண்டா வழியாகச் செல்கிறது  
பின்னர் இது தே. நெ. 215 எனவும் தே. நெ. 520 எனவும் இரண்டாகப் பிரிக்கப்பட்டது. தே. நெ. 215-ன் பகுதி முடிக்கப்பட்டது. தே. நெ. 520-ன் பணி தொடர்ந்தது.
# தேசிய நெடுஞ்சாலை 519 (இந்தியா)

**தேசிய நெடுஞ்சாலை 519** (**தே. நெ. 519**)(*National Highway 519 (India)*) இந்தியா தேசிய நெடுஞ்சாலை ஆகும். இது உத்தரப் பிரதேசத்தில் உள்ள சிக்கந்தரா நகரை போக்னிபூருடன் இணைக்கிறது. சிக்கந்தராவிற்கு அருகிலுள்ள தேசிய நெடுஞ்சாலை 19-லிருந்து தொடங்கும் இந்த நெடுஞ்சாலை உத்தரப் பிரதேச மாநிலத்தில் போக்னிபூர் அருகே தேசிய நெடுஞ்சாலை 27 உடன் அதன் சந்திப்பில் முடிவடைகிறது. இதன் நீளம் 25 கிலோ மீட்டர் ஆகும்.
# தேசிய நெடுஞ்சாலை 719 (இந்தியா)

**தேசிய நெடுஞ்சாலை 719** (**தே. நெ. 719**)(*National Highway 719 (India)*) இந்திய தேசிய நெடுஞ்சாலை ஆகும். இது உத்தரப் பிரதேசத்தில் உள்ள எட்டாவாவையும் மத்தியப் பிரதேசத்தில் உள்ள குவாலியரையும் இணைக்கிறது. இது முன்பு தேசிய நெடுஞ்சாலை 92 என்று அழைக்கப்பட்டது. தேசிய நெடுஞ்சாலை 719 நான்கு வழி நெடுஞ்சாலையாக அகலப்படுத்தப்பட்டு 2025ஆம் ஆண்டுக்குள் தேசிய நெடுஞ்சாலை 46 உடன் இணைக்கப்பட உள்ளது. இது கான்பூரிலிருந்து குவாலியர், குனா, போபால், இந்தூர் வரை தடையற்ற போக்குவரத்தை வழங்கும்.
# தேசிய நெடுஞ்சாலை 719 (இந்தியா)

## பாதை

: இட்டாவா
: பிந்த்
: மத்தியப் பிரதேசத்தில் குவாலியர் அருகே
# தவநேந்திர வருமதேவன்

**தவநேந்திர வருமதேவன்** (ஆங்கிலம்: Tabanendra Warmadewa; இந்தோனேசியம்: *Sang Ratu Aji Tabanendra Warmadewa;* என்பவர் பாலி இராச்சியத்தின் வர்மதேவ மரபு வழியில், மூன்றாம் அரசர் ஆவார். இவர் சக ஆண்டு: 877-889 அல்லது 955-967-ஆம் ஆண்டுகளுக்கு இடையில் ஆட்சி செய்தார்.  
பாலி, மாணிக் லியூ கிராமத்தில் *(Manik Liuvillage)* கிடைக்கப் பெற்ற மூன்று கல்வெட்டுகளில் அவரின் பெயர் குறிப்பிடப்பட்டுள்ளது.  
பாலி கிந்தாமணி கிராமப் பகுதியில் *(Kintamani village)* இரண்டாவது கல்வெட்டு கிடைத்துள்ளது. இவரின் மனைவியின் பெயர் செரி சுபத்திரிகா தருமதேவி *(Sri Subhadrika Dharmadewi).*
# தவநேந்திர வருமதேவன்

## கல்வெட்டுகள்

பாலி இராச்சியம் தொடர்பான மூன்று கல்வெட்டுகளில் தவநேந்திர வருமதேவனின் பெயர் பதிவு செய்யப்பட்டுள்ளது.  
- மாணிக் லியூ கல்வெட்டு 1 - *(Manik Liu inscription)* (சக ஆண்டு: 877)
- கிந்தாமணி கல்வெட்டு 1 - *(Kintamani inscription 1)* (சக ஆண்டு: 889)
- கிந்தாமணி கல்வெட்டு 2 - *(Kintamani inscription 2)* (சக ஆண்டு: 889)  
அனைத்துக் கல்வெட்டுகளும் பாலினிய பழைய மொழியில் எழுதப்பட்டுள்ளன.
# தேசிய நெடுஞ்சாலை 919 (இந்தியா)

**தேசிய நெடுஞ்சாலை 919** (**தே. நெ. 919**)(*National Highway 919 (India)*) இந்திய தேசிய நெடுஞ்சாலை ஆகும். இது அரியானாவில் உள்ள பல்வால், ரேவாரியுடன் தாருகெரா, சோக்னா வழியாக இணைக்கிறது, இந்த நகரங்கள் அனைத்தும் அரியானாவில் உள்ளன.  
இது தருகாராவில் தேசிய நெடுஞ்சாலை 48 (தில்லி-ஜெய்ப்பூர் நெடுஞ்சாலை) உடன் இணைகிறது. மேலும் சாகிபி ஆற்றில் உள்ள மசானி தடுப்பணை 3 கி. மீ. பிறகு மீண்டும் தே. நெ. 919 ஆக பிரிகிறது.  
2010ஆம் ஆண்டில் அனைத்து தேசிய நெடுஞ்சாலைகளும் மறுபெயரிடப்படுவதற்கு முன்பு இதன் முந்தைய எண் தே. நெ. 71ஆ ஆகும்.
# பைதான் சட்டமன்றத் தொகுதி

**பைதான் சட்டமன்றத் தொகுதி** (Paithan Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ளது. இது ஜால்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பைதான் சட்டமன்றத் தொகுதி

## சட்டமன்ற உறுப்பினர்கள்

| 1962 | கல்யாண்ராவ் சிசோட் பாட்டீல் | இந்திய தேசிய காங்கிரசு |
| --- | --- | --- |
| 1967 |  |  |
| 1972 |  |  |
| 1978 | பௌரவ் தோரத் | ஜனதா கட்சி |
| 1980 | சிவாஜிராவ் காலா | இந்திய தேசிய காங்கிரசு (இ) |
| 1985 | சந்திரகாந்த் கோட்கே | இந்திய காங்கிரசு (சோசலிஸ்ட்) |
| 1990 | பாபன்ராவ் வாகசௌரே | சிவ சேனா |
| 1995 | சந்தீபன்ராவ் பூம்ரே |  |
| 1999 |  |  |
| 2004 |  |  |
| 2009 | சஞ்சய் வாக்சூர் | தேசியவாத காங்கிரசு கட்சி |
| 2014 | சந்தீபன்ராவ் பூம்ரே | சிவ சேனா |
| 2019 |  |  |
| 2024 | பூமாரே விலாஸ் சந்தீபன்ராவ் | } |
# முத்துக்கடை

**முத்துக்கடை** என்பது இந்தியா தமிழ்நாடு மாநிலத்தின் இராணிப்பேட்டை மாவட்டத்திலுள்ள ஒரு புறநகர்ப் பகுதியாகும். முத்துக்கடை சாலைகள் சந்திப்பு மற்றும் பேருந்து நிலையம் பகுதி ஆகியவை அடிக்கடி ஆர்ப்பாட்டங்கள் நடைபெறும் பகுதியாகும்.
# முத்துக்கடை

## அமைவிடம்

கடல் மட்டத்திலிருந்து சுமார் 180.07 மீ. உயரத்தில், என்ற புவியியல் ஆள்கூறுகள் கொண்டு முத்துக்கடை அமையப் பெற்றுள்ளது.
# முத்துக்கடை

## போக்குவரத்து

### சாலைப் போக்குவரத்து

முத்துக்கடையில் பேருந்து நிலையம் ஒன்று உள்ளது. இங்கிருந்து இராணிப்பேட்டை, ஆற்காடு வழியாக வேலூர் செல்ல முடியும். நவல்பூர், இராணிப்பேட்டை சிப்காட் வழியாக காட்பாடி மற்றும் வேலூர் செல்லலாம்.
# முத்துக்கடை

## அரசியல்

முத்துக்கடை பகுதியானது, இராணிப்பேட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
# காசு மினார்

உள்ள பல்வாலில் உள்ள காசு மினார். அரியானாவில் அதிக காசு மினார்கள் எண்ணிக்கையில் உள்ளன.]]  
**காசு மினார்** (*Kos Minar*)(மொழிபெயர்ப்பு *மைல் தூண்கள்*) 16ஆம் நூற்றாண்டின் பஷ்தூன் ஆட்சியாளர்களான சேர் சா சூரி<nowiki/>யால் அறிமுகப்படுத்தப்பட்ட வட இந்தியத் துணைக் கண்டத்தில் உள்ள பெரும் தலை நெடுஞ்சாலையில் உள்ள மத்திய கால இந்திய மைல்கற்கள் ஆகும். ஆக்ரா, அஜ்மீர், ஆக்ராவிலிருந்து இலாகூர், தெற்கில் ஆக்ராவிலிருந்து மாண்டு வரையிலான பாதைகளில் தூரத்தைக் குறிக்கும் வகையில் காசு மினார்கள் அமைக்கப்பட்டன.  
பெரும்பாலான காசு மினார்கள் உத்தரப் பிரதேசம், இராசத்தான், அரியானா, பஞ்சாபில் சாலையோரங்கள், தொடருந்து தடங்கள், நெல் வயல்கள், பல நகரங்கள், கிராமங்களில் அமைந்துள்ளன.  
சர் தாமசு ரோ போன்ற ஆரம்பக்கால ஐரோப்பியப் பயணிகளால் காசு மினார்கள் இந்தியாவின் அதிசயம் என்று விவரிக்கப்பட்டன. மேலும் இவை இந்தியத் தொல்லியல் துறையால் இந்தியாவின் "தேசியத் தகவல் தொடர்பு அமைப்பின்" ஒருங்கிணைந்த பகுதியாக முத்திரை குத்தப்பட்டுள்ளன.
# காசு மினார்

## சிறப்பியல்புகள்

சமற்கிருதத்தில் ஒரு காசு என்பது ஒரு நீள அலகான யோசனையில் நான்கில் ஒரு பகுதியாகும். இது ஒரு பண்டைய இந்திய அலகு தூரம். இது சுமார் 3.2 கிலோமீட்டர் (2 மைல்) தூரத்தைக் குறிக்கிறது. கோபுரம் என்பது கோபுரத்துடன் தொடர்புடைய ஓர் அரபுச் சொல்லாகும்.  
காசு மினார்கள் திடமான வட்டமான தூண்களாகும். இவை சுமார் 30 அடி (9.1 மீட்டர்) உயரமுள்ள, செங்கற்களால் கட்டப்பட்ட ஒரு கொத்து மேடையில், சுண்ணாம்பினால் பூசப்பட்டவை. இவை ஒரே மாதிரியானவை அல்ல. இவை மைல்கற்களாக, தகவல் தொடர்புடன், பயணத்தின் முக்கிய பகுதியாகவும் இருந்தன.
# காசு மினார்

## வரலாறு

### மௌரிய காலம்

கிமு மூன்றாம் நூற்றாண்டில், பேரரசர் அசோகர் தனது தலைநகரான பாடலிபுத்திரத்தின் கிழக்கே டாக்கா, மேற்கில் பெசாவர் வழியாக காபுலுடனும் இணைக்கும் தற்போதைய பாதைகளை மேம்படுத்தினார். இந்த வழித்தடங்களில் பயணிகளுக்கு வழிகாட்ட மண் தூண், மரம், கிணறு வடிவில் அடையாளங்கள் இருந்தன.
# காசு மினார்

## வரலாறு

### சூர் காலம்

16ஆம் நூற்றாண்டின் பஷ்தூன் ஆட்சியாளர் சேர் சா சூரி ஒவ்வொரு காசு இடத்திலும் சுண்ணாம்பினால் பூசப்பட்டு மேம்பட்ட செங்கல் தூண்களை அறிமுகப்படுத்தினார். இதனால் மினார்கள் காசு மினார்கள் என்று அழைக்கப்பட்டன.
# காசு மினார்

## வரலாறு

### முகலாயர் காலம்

1575ஆம் ஆண்டில், ஆக்ராவிலிருந்து அஜ்மீர் செல்லும் வழியில் ஒவ்வொரு காசு இடத்திலும், பயணிகளின் வசதிக்காக ஒரு தூண் அல்லது மினார் அமைக்க வேண்டும் என்று *அக்பர் நாமா* என்ற நூலில் அபுல் பசல் பதிவு செய்துள்ளார். கூடுதலாக, பயணிகளுக்காகப் பல கேரவன்செராய்கள் (சாலையோர விடுதிகள்) கட்டப்பட்டன. ஷாஜகான் போன்ற பிற்காலப் பேரரசர்கள் தொடர்ந்து காசு மினார்களின் வலையமைப்பைச் சேர்த்தனர். முகலாயர் காலத்தில், சுமார் 600 மினார்கள் இருந்தன. வடக்கில், இவை பெசாவர் வரை நீட்டிக்கப்பட்டன. கிழக்கில் கன்னோசி வழியாக வங்காளம் வரை நீட்டிக்கப்பட்டிருந்தன.
# காசு மினார்

## வரலாறு

### சீரழிவும் பாதுகாப்பும்

ஆங்கிலேயர்கள் ஏகாதிபத்திய அலகுகளை அறிமுகப்படுத்தியதால், பின்னர், சுதந்திர இந்தியா அனைத்துலக முறை அலகுகளின் அமைப்பை ஏற்றுக்கொண்டது. காசு அளவீட்டு அலகின் விளைவாக இந்த மினார்கள் பயன்பாட்டில் இல்லாமல் போனது. சமகால மக்கள் இவற்றின் முக்கியத்துவத்தைப் புறக்கணித்ததால், நினைவுச்சின்னங்கள் படிப்படியாகச் சிதைந்து போயின. ஜலந்தர் மாவட்டத்தில் ஏழு காசு மினார்களும், பஞ்சாப்பில் லூதியானா மாவட்டத்தைச் சுற்றி ஐந்தும் உள்ளன. ஜலந்தர் மாவட்டத்தில் அமைந்துள்ள காசு மினார்களின் பாதுகாப்புப் பணிகள் 2016-இல் தொடங்கப்பட்டன. மினாரின் அசல் அமைப்பினைப் பாதுகாக்க ஒவ்வொரு மினாரிலும் பாதுகாப்பு வேலி அமைக்கப்பட்டது. மதுராவிற்கு அருகிலுள்ள ஒன்பது காசு மினார்களுக்கான மறுசீரமைப்பு பணிகள் 2018-இல் தொடங்கியது. இந்தியத் தொல்லியல் துறை காசு மினார்களுக்குப் பாதுகாக்கப்பட்ட தகுதி வழங்கியதுடன், நீதிமன்றங்கள் ஆக்கிரமிப்புகளை அகற்றவும் உத்தரவிட்டுள்ளது.
# காசு மினார்

## மேலும் பார்க்கவும்

- அரியானாவில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியல், அரியானாவில் ஒரு டஜன் காசு மினார்களைக் கொண்டுள்ளது
# முகுந்தராயபுரம்

**முகுந்தராயபுரம்** என்பது இந்தியா தமிழ்நாடு மாநிலத்தின் இராணிப்பேட்டை மாவட்டத்திலுள்ள ஒரு புறநகர்ப் பகுதியாகும். வேலூர் மாவட்டம் பிரிக்கப்படுவதற்கு முன்னர் இப்பகுதி வேலூர் மாவட்டத்தில் அடங்கியதாக இருந்தது.
# முகுந்தராயபுரம்

## அமைவிடம்

கடல் மட்டத்திலிருந்து சுமார் 206.16 மீ. உயரத்தில், என்ற புவியியல் ஆள்கூறுகள் கொண்டு முகுந்தராயபுரம் அமையப் பெற்றுள்ளது.
# முகுந்தராயபுரம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், முகுந்தராயபுரம் ஊரின் மொத்த மக்கள்தொகை 7,070 பேர் ஆகும். இதில் 3,559 பேர் ஆண்கள் மற்றும் 3,511 பேர் பெண்கள் ஆவர்.
# முகுந்தராயபுரம்

## போக்குவரத்து

### தொடருந்து போக்குவரத்து

முகுந்தராயபுரத்தில் தொடருந்து நிலையம் ஒன்று அமைக்கப்பட்டுள்ளது. சென்னையிலிருந்து காட்பாடி வழியாக மற்றும் மறுமார்க்கத்தில் காட்பாடி வழியாக சென்னை செல்லும் புறநகர் தொடருந்துகள் முகுந்தராயபுரம் தொடருந்து நிலையத்தில் நின்று செல்கின்றன.
# முகுந்தராயபுரம்

## அரசியல்

முகுந்தராயபுரம் பகுதியானது, காட்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
# நாபா இல்லம்

**நாபா இல்லம்** (*Nabha House*) என்பது ஓர் அரண்மனை கட்டிடமாகும். இது அரியானாவின் குருச்சேத்திரத்தில் மத நிகழ்ச்சிகள் நடைபெறும் நாட்களில் நாபாவின் அரச குடும்பத்தின் வசிப்பிடமாகப் பயன்படுத்தப்பட்டது. இது 2005ஆம் ஆண்டில் இந்தியத் தொல்பொருள் ஆய்வுத் துறையால் ஏற்றுக்கொள்ளப்பட்டது. தொல்லியல் துறையினர் 9 ஆண்டுகள் மறுசீரமைப்பு பணிக்குப் பின்னர் அசல் வடிவத்திற்குத் திரும்ப 1.5 கோடி ரூபாய் செலவில் மீட்டமைத்தனர்.
# நாபா இல்லம்

## கட்டிடக்கலை

முழு நாபா இல்லமும் உயர்த்தப்பட்ட பகுதியின் மீது கட்டப்பட்டுள்ளது. அரண்மனையின் கிழக்குப் பகுதியில் பிரதான நுழைவு வாயில் உள்ளது. கதவு மரத்தால் ஆனது. இதை அலங்கரிக்க இரும்பு ஆணிகள் பயன்படுத்தப்பட்டுள்ளன. வாயிலின் இருபுறமும் நான்கு மிகாராப்களால் அலங்கரிக்கப்பட்டுள்ளன. வாயிலினைக் கடந்து செல்லும் பார்வையாளர்கள் ஒரு செவ்வக முற்றத்திற்குச் செல்வர். வீட்டின் இரண்டாவது மாடியில் இரண்டு தூண் ஜன்னல்கள் உள்ளன. நினைவுச்சின்னங்களின் உச்சியில், பிரம்மாவுக்காக அர்ப்பணிக்கப்பட்ட 15 அடி கோவில் கட்டப்பட்டுள்ளது.
# நாபா இல்லம்

## மேலும் பார்க்கவும்

- நாபா இல்லம் (தில்லி)
# நாபா இல்லம், புது தில்லி

**நாபா இல்லம்** (*Nabha House, New Delhi*)நாபாவின் சமஸ்தானத்தின் முன்னாள் இல்லமாக இருந்தது. இது மண்டி இல்லத்திற்கு அருகில் கஸ்தூரிபா காந்தி மார்க்கில் அமைந்துள்ளது.  
இது அரியானா மாநில அரசின் வசம் சென்றது. 2005ஆம் ஆண்டில், முதல்வர் ஓம் பிரகாஷ் சௌதாலா தலைமையில், மண்டி இல்ல மெட்ரோ நிலையம் கட்டுவதற்காக நாபா இல்லத்தின் உள்ள 1484.10 சதுர மீட்டர் நிலத்தை தில்லி மெட்ரோ நிறுவனத்திற்கு மாற்ற முடிவு செய்யப்பட்டது.  
2012ஆம் ஆண்டில் நாபா இல்லத்தில் கலாச்சார மையத்தை அமைப்பதாக மாநில அரசு அறிவித்தது.
# ஆந்திரப் பிரதேசப் பவன்

**ஆந்திரப் பிரதேசப் பவன்** (*Andhra Pradesh Bhavan*) என்பது **ஏ. பி. பவன்** (*AP Bhavan*) என்று பிரபலமாக அறியப்படுகிறது. இது புது தில்லியில் ஆந்திரப் பிரதேச அரசுக்குச் சொந்தமான இடமாகும். இந்த வளாகத்தில் தங்குமிடம், உணவகம், கலையரங்கம் ஆகியவை உள்ளன. புது தில்லியில் 19.84 ஏக்கர் பரப்பளவில் ஆந்திரப் பிரதேச பவன் அமைந்துள்ளது. மற்ற அறைகளைத் தவிர ஆளுநர், முதலமைச்சருக்கான அறைகளும் இங்குள்ளன.
# ஆந்திரப் பிரதேசப் பவன்

## வரலாறு

ஆந்திரப் பிரதேசம் இந்திய அரசால் உருவாக்கப்பட்ட போது ஆந்திரப் பிரதேச மாநிலத்தைச் சேர்ந்த ஆந்திரப் பவன் கட்டப்பட்டது. இது 1956-இல் ஐதராபாத் மாநிலத்தின் பெரும்பகுதியைப் பழைய ஆந்திர மாநிலத்துடன் மொழியியல் அடிப்படையில் இணைத்த பிறகு உருவாக்கப்பட்டது.
# சல்தோரோ மலைகள்

மற்றும் பாகிஸ்தான் ஆக்கிரமிப்பு பகுதியில் சல்தோரோ மலைகளின் அமைவிடம்]]  
**சல்தோரோ மலைகள்** (*Saltoro Mountains*), காரகோரம் மலைத்தொடரின் ஒரு கிளை ஆகும். இது லடாக் பிரதேசத்தில் உள்ளது.
இது காரகோரத்திற்கு தென்கிழக்கில் அமைந்துள்ளது. சியாச்சின் மலைகளுக்கு தென்மேற்கில் உள்ளது. இது இந்தியாவின் காஷ்மீர் மற்றும் பாகிஸ்தான் ஆக்கிரமிப்பு காஷ்மீரைப் பிரிக்கிறது. இம்மலையின் மேற்கில் உள்ள பாக்கிஸ்தான் ஆக்கிரமிப்பு காஷ்மீரில் *சல்தோரோ சமவெளி* உள்ளது.  
இம்மலையின் கொடுமுடி 7742 மீட்டர் உயரத்தில் உள்ளது. இம்மலையில் சல்தொரோ ஆறு மற்றும் சல்தோரோ பள்ளத்தாக்கு உள்ளது. இம்மலையின் சியாச்சின் கொடிமுடி மற்றும் கணவாய்கள் இந்தியாவின் கட்டுப்பாட்டிலும்; இதன் கீழ் பகுதி மற்றும் மேற்கு பகுதிகள் பாகிஸ்தான் கட்டுப்பாட்டிலும் உள்ளது.
# குமரநல்லூர்

**குமரநல்லூர்** (*Kumaranellur*) என்பது இந்தியாவின், கேரளத்தின் பாலக்காடு மாவட்டத்தில் பட்டம்பி வட்டத்தில் உள்ள ஒரு சிற்றூராகும். இது கப்பூர் கிராம ஊராட்சிக்கு உட்பட்டது. இது பாலக்காடு மாவட்டத் தலைமையகத்திலிருந்து மேற்கு நோக்கி 75 கி.மீ. தொலைவில் அமைந்துள்ளது. மேலும் இந்த ஊர் அண்டை மாவட்டத் தலைமையகமான மலப்புறத்திலிருந்து தெற்கு நோக்கி 48 கி.மீ. தொலைவிலும், திரூரிலிருந்து 27 கி.மீ. தொலைவிலும், வளஞ்சேரியிலிருந்து 22 கி.மீ. தொலைவிலும், பட்டாம்பியிலிருந்து 20 கி.மீ. தொலைவிலும், குன்னங்குளத்திலிருந்து 20 கி.மீ. தொலைவிலும், பொன்னானியிலிருந்து 15 கி.மீ. தொலைவிலும், குட்டிப்புரத்தில் இருந்து 14 கி.மீ. தொலைவிலும், திரிதாலாவிலிருந்து 8 கி.மீ. தொலைவிலும், எடப்பாள் நகரத்திலிருந்து 5 கி.மீ. தொலைவிலும் அமைந்துள்ளது. இந்த இடம் பாலக்காடு மாவட்டம் மற்றும் மலப்புறம் மாவட்டத்தின் எல்லையில் உள்ளது. மலப்புறம் மாவட்டன் குட்டிப்புரம் இந்த இடத்திலிருந்து வடக்கே உள்ளது, எடப்பாள் இந்த இடத்திலிருந்து மேற்கு நோக்கி உள்ளது. குமரநல்லூர் ஊரானது, கல்வி, மருத்துவம் போன்ற நோக்கங்களுக்காகு மலப்புறம் மாவட்டத்தில் உள்ள பொன்னானி, எடப்பாள், குட்டிபுரம் ஆகிய ஊர்களைச் சார்ந்துள்ளது. இது திருத்தாலை சட்டமன்றத் தொகுதி மற்றும் பொன்னானி மக்களவைத் தொகுதி ஆகியவற்றுக்கு உட்பட்டது.
# குமரநல்லூர்

## மக்கள் வகைப்பாடு

2011 இந்திய மக்கள் தொகைக் கணக்கெடுப்பின் படி, குமரநல்லூர் ஊரின் மொத்த மக்கள் தொகை 7,260 ஆகும். இதில் ஆண்களின் எண்ணிக்கை 3,465 என்றும், பெண்களின் எண்ணிக்கை 3,795 என்றும் உள்ளது.
# குமரநல்லூர்

## ஊரில் குறிப்பிடத்தக்கவர்கள்

- வி. டி. பட்டதிரிபாட், நாடக ஆசிரியர் மற்றும் இந்திய விடுதலைப் போராட்ட வீரர்
- மகாகவி அக்கித்தம் அச்சுதன் நம்பூதிரி (ஞானபீட விருது வென்றவர்)
- திரிதல கேசவ பொதுவாள், தயம்பகா மேஸ்ட்ரோ
- எம். டி. வாசுதேவன் நாயர், மலையாள எழுத்தாளர், ஞானபீட் விருது பெற்றவர்
# தேசிய நெடுஞ்சாலை 321 (இந்தியா)

**தேசிய நெடுஞ்சாலை 321**, (*National Highway 321 (India)*) பொதுவாக **தெ. நெ. 321** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 321 இந்தியாவின் உத்தரப் பிரதேச மாநிலத்தில் செல்கிறது.
# தேசிய நெடுஞ்சாலை 321 (இந்தியா)

## பாதை

தேசிய நெடுஞ்சாலை 321 உத்தரப் பிரதேச மாநிலத்தில் உள்ள கிரோலி, மோரி, வாமன்புரா, ஜெய்ங்கரா, ககரோல் நகரங்களை இணைக்கிறது.
# தேசிய நெடுஞ்சாலை 321 (இந்தியா)

## சந்திப்புகள்

: கைரோலி அருகே முனையம்
# தேசிய நெடுஞ்சாலை 321எ (இந்தியா)

**தேசிய நெடுஞ்சாலை 321எ** (*National Highway 321G (India)*), பொதுவாக **தே. நெ. 321எ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 321 இந்தியாவில் உத்தரப் பிரதேச மாநிலத்தில் செல்கிறது. இது ஜலேசர் முதல் அவாகர் வரை பயணிக்கின்றது.
# தேசிய நெடுஞ்சாலை 321எ (இந்தியா)

## வழித்தடம்

தேசிய நெடுஞ்சாலை 321எ உத்தரப் பிரதேச மாநிலத்தில் உள்ள ஜலேசரையும் அவாகரையும் இணைக்கிறது.
# தேசிய நெடுஞ்சாலை 321எ (இந்தியா)

## சந்திப்புகள்

: ஜலேசர் அருகே முனையம்
: அவாகர் அருகே முனையம்
# குவாஜா கிசார் கல்லறை

**குவாஜா கிசார் கல்லறை** (*Khwaja Khizr Tomb*) என்பது இந்தியாவின் தேசியத் தலைநகர் பிராந்தியமான சோனிபத்தில் உள்ள ஜட்வாராவில் அமைந்துள்ள ஒரு கல்லறை ஆகும். இது கிபி 1522-1524 காலகட்டத்தில் தர்யா கானின் மகன் குவாஜா கிசாரின் நினைவாக இப்ராகிம் லெளதியால் கட்டப்பட்டது.
# பொலோனியம் மூவாக்சைடு

**பொலோனியம் மூவாக்சைடு** (*Polonium trioxide*) என்பது PoO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியம்(VI) ஆக்சைடு என்ற பெயராலும் இச்சேர்மம் அழைக்கப்படுகிறது. பொலோனியத்தின் அறியப்பட்டுள்ள மூன்று ஆக்சைடுகளில் இதுவும் ஒன்றாகும். பொலோனியம் மோனாக்சைடு (PoO) பொலோனியம் டையாக்சைடு (PoO<sub>2</sub>) என்பன மற்ற இரண்டு ஆக்சைடுகளாகும். சால்கோசன்களிடை சேர்மமான இது சுவடு அளவுகளில் மட்டுமே கண்டறியப்பட்டுள்ளது.
# பொலோனியம் மூவாக்சைடு

## தயாரிப்பு

அமிலக் கரைசல்களிலிருந்து பொலோனியம் நேர்மின் முனையில் படியும் போது, பொலோனியம் மூவாக்சைடு சிறிய அளவில் உருவாகிறது. இதற்கு எந்த சோதனை ஆதாரமும் இல்லை என்றாலும், இந்தப் படிவு ஐதரசன் பெராக்சைடில் கரைகிறது என்பதால் அதில் அதிக ஆக்சிசனேற்ற நிலையில் பொலோனியம் இருப்பதைக் குறிக்கிறது. பொலோனியம் டையாக்சைடுடன் குரோமியம் மூவாக்சைடை காற்றில் ஒன்றாகச் சேர்த்து சூடாக்குவதன் மூலம் பொலோனியம் மூவாக்சைடை தயாரிக்கலாம் என்று கணிக்கப்பட்டுள்ளது.
# பொலோனியம் மூவாக்சைடு

## பொலோனியம்(VI) சேர்மங்களைத் தயாரிப்பதில் சிரமம்

Po(IV) நிலைக்கு அப்பால் பொலோனியத்தை ஆக்சிசனேற்றம் செய்வது மிகவும் கடினமாகும். எடுத்துக்காட்டாக, பொலோனியத்தின் ஒரே எக்சா ஆலைடு சேர்மம் பொலோனியம் அறுபுளோரைடு மட்டுமே (PoF<sub>6</sub>) ஆகும். மேலும் புளோரின் ஏற்கனவே மிகவும் மின்னெதிர் தன்மை கொண்ட தனிமமாகும். இருப்பினும், Po(IV) சேர்மங்களை நேரடி ஆக்சிசனேற்றம் மூலம் பொலோனியம் மூவாக்சைடு மற்றும் பொலோனேட்டுகளைப் (சல்பேட்டு, செலீனேட்டு மற்றும் தெலூரேட்டுக்கு ஒப்பான எதிர்மி அயனிகளைக் கொண்டது) பெறுவதில் உள்ள சிரமம், பொலோனியத்தின் மிகவும் எளிதில் கிடைக்கக்கூடிய ஐசோடோப்பான பொலோனியம்-210 வலுவான கதிரியக்கத்தன்மை கொண்டது என்பதன் காரணமாக இருக்கலாம். கியூரியத்துடன் இதேபோன்ற ஆய்வுகள், நீண்ட ஆயுள் கொண்ட ஐசோடோப்புகளுடன் அதிக ஆக்சிசினேற்ற நிலைகளை அடைவது எளிது என்பதைக் காட்டுகிறது; இதனால், நீண்ட ஆயுள் கொண்ட பொலோனியம்-208 அல்லது பொலோனியம்-209 ஐசோடோப்பைப் பயன்படுத்தி Po(VI) (குறிப்பாக பொலோனியம் மூவாக்சைடு) பெறுவது எளிதாக இருக்கும். மற்ற உயர் ஆக்சிசனேற்ற நிலைகளைப் போலவே, அல்லது போன்ற எதிர்மின் அயனிகளில் Po(VI) மேலும் நிலைப்படுத்தப்படலாம் என்று கூறப்படுகிறது.
# இராஜகீழ்ப்பாக்கம்

**இராஜகீழ்ப்பாக்கம்** என்பது இந்தியா தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ள ஒரு புறநகர்ப் பகுதியாகும்.
# இராஜகீழ்ப்பாக்கம்

## அமைவிடம்

கடல் மட்டத்திலிருந்து சுமார் 25.88 மீ. உயரத்தில், என்ற புவியியல் ஆள்கூறுகள் கொண்டு இராஜகீழ்ப்பாக்கம் அமையப் பெற்றுள்ளது.
# இராஜகீழ்ப்பாக்கம்

## போக்குவரத்து

### சாலைப் போக்குவரத்து

தமிழ்நாடு அரசின் தாம்பரம் கிழக்கு புறவழிச்சாலை திட்டம் மூலம், வாகனங்கள் சென்னை நகருக்கு உள்நுழையவும் மற்றும் சென்னை நகரிலிருந்து வெளியூர்களுக்கு செல்லவும் திட்டமிடப்பட்டுள்ள சாலை இராஜகீழ்ப்பாக்கம் வழியாகச் செல்லும்.
# இராஜகீழ்ப்பாக்கம்

## சமயம்

### இந்துக் கோயில்

ஸ்கந்தாஸ்ரமம் என்ற முருகன் கோயில் ஒன்று இப்பகுதியில் அமைந்துள்ளது. சென்னகேசவ பெருமாள் கோயில் என்ற பெருமாள் கோயில் ஒன்றும் இராஜகீழ்ப்பாக்கம் பகுதியில் உள்ளது.
# இராஜகீழ்ப்பாக்கம்

## அரசியல்

இராஜகீழ்ப்பாக்கம் பகுதியானது, தாம்பரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
# பிப்லி விலங்குக் காட்சிச்சாலை

**பிப்லி விலங்குக் காட்சிச்சாலை** என்பது இந்தியாவின் அரியானா மாநிலத்தில் குருசேத்திராவில் உள்ள பிப்லி பேருந்து நிலையத்திற்கு அருகே பெரும் தலைநெடுஞ்சாலையில் அமைந்துள்ள சிறு மிருகக்காட்சிசாலை ஆகும்.
# பிப்லி விலங்குக் காட்சிச்சாலை

## விளக்கம்

பிப்லி விலங்குக் காட்சிசாலை குருசேத்திராவில் உள்ள தேசிய நெடுஞ்சாலை-1-இல் 27 ஏக்கர் நிலப்பரப்பில் பரவியுள்ளது. மாநில வனவிலங்குத் துறையின் பராமரிக்கப்படும் மூன்று உயிரியல் பூங்காக்களில் இதுவும் ஒன்றாகும். மற்ற இரண்டு மிருகாட்சிசாலைகள் ரோத்தக்கிலும் பிவானியிலும் உள்ளன. மிருகக்காட்சிசாலையில் பின்வரும் விலங்குகள் உள்ளன.
# பிப்லி விலங்குக் காட்சிச்சாலை

## அரியானாவில் உள்ள உயிரியல் பூங்காக்கள் தொடர்பான சம்பவங்கள்

- கிசார் மான் பூங்கா, 1970-71-இல் நிறுவப்பட்டது. இது அரியானாவில் உள்ள உயிரியல் பூங்காக்கள், மான் பூங்காக்களில் மிகப் பழமையானது.
- அரியானாவில் இப்போது 5 புலிகள் கொல்லைப்படுத்தப்பட்டுள்ளன. பிவானி சிறிய விலங்குக் காட்சிசாலையிலும் ரோத்தக் மிருகக்காட்சியகத்திலும் தலா 2 புலிகளும், பிப்லி விலங்குக் காட்சிசாலையில் 1 புலியும் உள்ளன.
- 2003ஆம் ஆண்டில், பிப்லி விலங்குக் காட்சிசாலையில் வாலில்லாக் குரங்கு குட்டி ஒன்றை ஈன்றது.
- 2009ஆம் ஆண்டில், பிவானி விலங்குக் காட்சிசாலையின் புலி *அபயா* மற்றொரு புலியைத் தாக்கிக் கொன்றது.
- 2011ஆம் ஆண்டில், பிவானி விலங்குக் காட்சிசாலையின் புலி *அபயா* மற்றொரு புலியான *ராணி* உறைக்குள் நுழைந்து தாக்கியதால் ராணிப் புலி இறந்தது.
- 2011ஆம் ஆண்டில் பிவானி விலங்குக் காட்சிசாலையில் மற்றொரு புலி *ப்ரோண்டிசு* பராமரிப்பாளரைக் கொன்றது.
- 2014ஆம் ஆண்டில், பிவானி மிருகக்காட்சிசாலைக்கு வருகை தந்த 43 தனியார்ப் பள்ளிக் குழந்தைகள் தேனீக்களால் தாக்கப்பட்டனர்.
# பிப்லி விலங்குக் காட்சிச்சாலை

## ஆற்றங்கரை மேம்பாடு

பிப்லி சரசுவதி ஆற்றங்கரையில் ஆற்றங்கரைத் திட்டம் உருவாக்கப்பட்டு செயல்படுத்தப்பட்டு வருகிறது. 2021ஆம் ஆண்டில், அரியானா சரசுவதி பாரம்பரிய மேம்பாட்டு வாரியம் சரசுவதி புத்துயிர் திட்டத்தின் கீழ் 5 ஆற்று முனையங்களை மேம்படுத்துவதற்கான திட்டங்களை பிப்லி, பெகோவா, பிலாசுபூர், தோசர்கா (பஞ்ச்குலா-யமுனாநகர் தே. நெ. 344-இல் சிரசுகர் அருகே), தேக் துருவத்திற்கு அருகில் (கைதல்-குக்லா மா. நெ. 11-இல் சரசுவதி-சிந்து நாகரிக தொல்லியல் தளத்திற்கு அருகில்) பகுதிகளில் சரசுவதி ஆற்றின் கரையின் மீது தொடங்கியது. பிப்லி ஆற்றங்கரை சபர்மதி ஆற்றங்கரை வடிவத்தில் இருக்கும்.  
குருசேத்திராவின் 48 காசு பரிக்ரமாவில் உள்ள முக்கியமான தீர்த்தங்களில் இதுவும் ஒன்றாகும்.
# பிப்லி விலங்குக் காட்சிச்சாலை

## படங்கள்

இந்த விலங்குக் காட்சிசாலையில் காணப்படும் விலங்குகளில் சில
# காதலிக்க நேரமில்லை (2025 திரைப்படம்)

***காதலிக்க நேரமில்லை*** (*Kadhalikka Neramillai*) என்பது 2025 இல் கிருத்திகா உதயநிதியின் எழுத்து, இயக்கத்தில் வெளிவந்த இந்தியத் தமிழ்த் திரைப்படமாகும். காதல் நகைச்சுவை தொடர்பான இத்திரைப்படத்தை ரெட் ஜெயண்ட் மூவிஸ் சார்பாக உதயநிதி ஸ்டாலின் தயாரித்தார். இத்திரைப்படத்தில் ஜெயம் ரவி, நித்யா மேனன் ஆகியோர் முக்கிய வேடங்களில் நடித்துள்ளனர். யோகி பாபு, வினய், ஜான் கோக்கன், லால் ஆகியோர் இணைந்து நடித்துள்ளனர்.  
காதலிக்க நேரமில்லை என்ற தொலைக்காட்சித் தொடரின் தலைப்புடன் இப்படம் 2023 நவம்பர் மாதம் முறையாக அறிவிக்கப்பட்டது. முதன்மைப் படம் எடுக்கும் பணி அதே நவம்பர் மாதத்தில் தொடங்கியது. திரைப்படப் பணிகள் பெரும்பாலும் சென்னையில் படமாக்கப்பட்டு 2024 மே மாத இறுதியில் நிறைவுற்றது. இப்படத்திற்கு ஏ. ஆர். ரகுமான் இசையமைக்க, கவாமிக் யூ ஆரி ஒளிப்பதிவு செய்ய, இலாரன்ஸ் கிஷோர் படத்தொகுப்பு செய்துள்ளார்.  
இத்திரைப்படம் 2025 சனவரி 14 அன்று திரையரங்குகளில் வெளியிடப்பட்டது.
# காதலிக்க நேரமில்லை (2025 திரைப்படம்)

## பாடல்கள்

இத்திரைப்படத்தின் பாடல்கள், பின்னணி இசை ஆகியவற்றிற்கு ஏ. ஆர். ரகுமான் இசையமைத்தார். 2024 நவம்பர் 22 அன்று "என்னை இழுக்குதடி" என்ற முதற் தனிப்பாடல் வெளியிடப்பட்டது. இரண்டாவதாக 2024 திசம்பர் 18 அன்று "இலாவெண்டர் நேரமே" என்ற தனிப்பாடல் வெளியிடப்பட்டது. 2025 சனவரி 4 அன்று "இட்ஸ் எ பிரேக் அப் டா" என்ற மூன்றாவது தனிப்பாடல் வெளியிடப்பட்டது.அனைத்துப் பாடல்களும் 2025 சனவரி 7 அன்று வெளியிடப்பட்டது. 2025 சனவரி 7 அன்று "பேபி சிக்கி சிக்கி" என்ற நான்காவது தனிப்பாடல் வெளியிடப்பட்டது.
# பகட்டு வண்ணக் கோழி இனப்பெருக்க மையம், மோர்னி

**பகட்டு வண்ணக் கோழி இனப்பெருக்க மையம், மோர்னி** (*Pheasant Breeding Centre, Morni*) என்பது இந்திய மாநிலமான அரியானாவின் பஞ்சகுலா மாவட்டத்தில் உள்ள மோர்னி மலைகளில் உள்ள ஒரு கிராமம் ஆகும். சுற்றுலாத் தலமான மோர்னியில் பகட்டு வண்ணக் கோழி இனப்பெருக்க நோக்கத்திற்காகக் கட்டப்பட்ட மையம் உள்ளது. இது சண்டிகரிலிருந்து 45 கிலோமீட்டர் (28 மைல்) தொலைவிலும், பஞ்ச்குலாவிலிருந்து 35 கிலோமீட்டர் (22 மைல்) தொலைவிலும் அமைந்துள்ளது. மேலும் இது இமயமலை காட்சிகளைக் காணவும், தாவரங்கள், ஏரிகளுக்குப் பெயர் பெற்றது.
# பகட்டு வண்ணக் கோழி இனப்பெருக்க மையம், மோர்னி

## வரலாறு

- 1992-93 முதல் 1995-96 வரையிலான ஆண்டுகளில் சில முட்டைகள் காடுகளிலிருந்து சேகரிக்கப்பட்டு மையத்தில் பொறிக்கப்பட்டன.
- 1996க்குப் பிறகு பறவைகளின் எண்ணிக்கையில் பெரும்பாலான அதிகரிப்பு மையத்திலேயே இனப்பெருக்கம் செய்வதிலிருந்து வந்தது. வளர்ப்பு மற்றும் குஞ்சு பொரிக்கும் நோக்கங்களுக்காக இனப்பெருக்கம் செய்யக் கோழிகளைப் பயன்படுத்தியது.
- 1998ஆம் ஆண்டு கோடைக் காலத்தில் பிறந்த பதினான்கு பகட்டு வண்ணக் கோழிகள் வனப்பகுதியில் விடப்பட்டன.
- 1999இல் ஏழு பறவைகளும் 2000இல் மீண்டும் 10 பறவைகளும் விடுவிக்கப்பட்டன. இவ்வாறு 31 பறவைகள் பறவைகளின் முன் தேர்ந்தெடுக்கப்பட்ட சரியான வாழ்விடத்தில் விடுவிக்கப்பட்டன.
# பகட்டு வண்ணக் கோழி இனப்பெருக்க மையம், மோர்னி

## வளர்க்கப்படும் பகட்டுவண்ணக் கோழிகளின் வகைகள்

(கால்லசு கால்லசு) ]]  
சிவப்புக் காட்டுக்கோழி (*கால்லசு கால்லசு*), அழிந்து வரும் சீர் பகட்டு வண்ணக் கோழி (கேட்டரசு வாலிச்சி), அழிந்துவரும் கலிஜ் பகட்டு வண்ணக் கோழி உள்ளிட்ட பல வகையான கோழிகள் இங்கு இனப்பெருக்கம் செய்யப்படுகின்றன.
# அரியானா அரசு

**அரியானா அரசு** (*Government of Haryana*) அல்லது **அரியானா மாநில அரசு** என்பது இந்திய மாநிலமான அரியானாவின் 22 மாவட்டங்களின் உச்ச நிர்வாக அதிகார அமைப்பாகும். இது அரியானா ஆளுநரால் வழிநடத்தப்படும் ஒரு நிர்வாகத்தைக் கொண்டுள்ளது. முதலமைச்சர், நீதித்துறை, அரியானா மாநிலத்தினை ஆட்சி செய்யும்.
# அரியானா அரசு

## அரசின் பிரிவுகள்

### நிர்வாகி

மத்திய அரசின் ஆலோசனையின் பேரில் இந்திய குடியரசுத் தலைவரால் நியமிக்கப்பட்ட ஆளுநர் அரியானா மாநிலத்தின் தலைவராக உள்ளார். இவரது பதவி பெரும்பாலும் சடங்குகள் சார்ந்ததாகும். அரியானாவின் முதலமைச்சரே அரசாங்கத்தின் தலைவராக உள்ளார். மேலும் அரியானாவின் 22 மாவட்டங்களை அதன் ஆறு பிரிவுகளில் நடத்துவதற்கான பெரும்பாலான நிர்வாக அதிகாரங்கள் இவருக்கு வழங்கப்பட்டுள்ளன.
# அரியானா அரசு

## சட்டமன்றம்

சண்டிகர் அரியானாவின் தலைநகரமாகும்.மேலும் அரியானா சட்டமன்றமும் தலைமைச் செயலகமும் இங்கு உள்ளது. இந்த நகரம் பஞ்சாப்பின் தலைநகரமாகவும் செயல்படுகிறது. மேலும் இது இந்தியாவின் ஒன்றிய பிரதேசமாகும்.  
அரியானாவின் தற்போதைய சட்டமன்றம் ஒரே அவையினைக் கொண்டது. இதில் 90 சட்டமன்ற உறுப்பினர்கள் உள்ளனர். முன்னதாக கலைக்கப்படாவிட்டால் சட்டமன்றத்தின் பதவிக்காலம் ஐந்து ஆண்டுகள் ஆகும்.
# அரியானா அரசு

## நீதித்துறை

சண்டிகரில் அமைந்துள்ள பஞ்சாப் மற்றும் அரியானா உயர் நீதிமன்றம், மாநிலம் முழுவதிலும் அதிகார வரம்பைக் கொண்டுள்ளது.
# அரியானா அரசு

## அரியானா அரசின் திட்டங்கள்

| 1.
# | முதியோர் சம்மன் கொடுப்பனவு | 1/11/2014 | சமூக நலன் |  |

| --- | --- | --- | --- | --- |
| 2. | விதவை ஓய்வூதியத் திட்டம் | 1/11/2014 | சமூக நலத் திட்டம் |  |
| 3. | ஆதரவற்ற குழந்தைகளுக்கான நிதி உதவி திட்டம் | 1/11/2014 | நிதி உதவி-மாநில திட்டம் |  |
| 4. | பரிவார் பெக்சன் பத்ரா | 04/08/2020 | மாநில அரசு | } |
# | முதியோர் சம்மன் கொடுப்பனவு | 1/11/2014 | சமூக நலன் |  |

## இதனையும் காண்க

- அரியானா மாவட்டப் பட்டியல்
# பகட்டு வண்ணக் கோழி இனப்பெருக்க மையம், பெர்வாலா

**பகட்டு வண்ணக் கோழி இனப்பெருக்க மையம், பெர்வாலா** (*Pheasant Breeding Centre, Berwala*) என்பது பஞ்சகுலா மாவட்டத்தில் உள்ள பெர்வாலாவில் அமைந்துள்ளது பகட்டு வண்ணக் கோழி அல்லது வீசனம் பெருக்க மையம் ஆகும்.
# பகட்டு வண்ணக் கோழி இனப்பெருக்க மையம், பெர்வாலா

## விளக்கம்

சிவப்பு காட்டுக்கோழி (*கால்லசு கால்லசு*), அழிந்து வரும் சீர் பகட்டுவண்ணக் கோழி (*கேட்டேரசு வாலிசி*), அழிந்துவரும் கலிஜ் பகட்டுவண்ணக் கோழி (கலீஜ் பகட்டு வண்ணக் கோழி) உள்ளிட்ட பல வகையான கோழி இனங்கள் இனப்பெருக்கம் செய்யப்படுகின்றன. இந்த மையத்தில் இனப்பெருக்கம் செய்வதற்கும் பறவைகளைக் காடுகளுக்குள் விடுவதற்கும் ஒரு திட்டம் உள்ளது.